钦定古今图书集成/明伦汇编/闺媛典/第177卷 > 赵四姐
## 钦定古今图书集成/明伦汇编/闺媛典/第177卷 > 赵四姐

按《山西通志》：“赵四姐，赵换次女。许配李汶，未嫁而汶
没。女闻，哀痛往吊，因留养姑薛氏，誓不更字。换恐无
托，赴愬于分守参政曹嘉，檄芮城令白世卿，令择配，
女执益坚，再檄夏县令徐祚复勘，无异中丞及学使
者，并表其闾。女事继姑孝敬，家贫，纺绩自给，采薪供
爨，艰难万状。姑亡，襄事尽礼。御史给以米布，复其家。”
隆庆三年奉敕建坊旌表。万历十年，巡按御史洪移
檄修筑其墓。